
[bookmark: _Hlk2151531]Vejledning til budgetsager 2022
Struktur og indhold
Grundlæggende indeholder en budgetsag et notat og et talmateriale i Rigshospitalets budgetskabelon. 

Notatet indeholder en beskrivelse af baggrunden for og indholdet i sagen.

Regnearksskabelonen indeholder de bagvedliggende beregninger for bevillingsansøgningen af henholdsvis udgifter og aktivitet.

Ved udarbejdelsen af talmaterialet henvises til vejledning til aktivitets- og økonomiberegninger i næste afsnit.

Budgetsager skal gå igennem budgetenheden. Det er centeret, der udarbejder sagen i tæt dialog med budgetenheden. For at få et godt sagsforløb skal centerøkonomen og kontaktpersonen fra budgetsagsteamet indledningsvis diskutere rammerne for sagen igennem for at sikre fælles forståelse af sagen. 

Det ansøgende center er ”ejer” af notatet. Hvis en sag sendes videre til Regionen, sker det fra ØPA med en ØPA-forside til centerets notat og talmateriale.

Selvom budgetsager kan være meget forskellige, er der nogle helt grundlæggende oplysninger, der skal indgå i alle sager. Dette er følgende:

· Problemstilling
· Baggrund for sagen
· Løsning og økonomi
· Effekt

 Se den yderligere beskrivelse i skabelon til budgetsagsnotat.


Sagens forudsætninger skal være eksplicitte. Hvis der er (stor) usikkerhed om forudsætningerne, skal det oplyses.
Vejledning til aktivitets- og økonomiberegninger
Løn
Der skal ske en konkret beregning af den arbejdstid, der er forbundet med indholdet i budgetsagen. Arbejdstiden skal opgøres på faggrupper og omregnes til lønkroner ved Rigshospitalets gennemsnitsløn for den pågældende faggruppe. Bemærk at budgetsagsskabelonen indeholder de gennemsnitslønsatser, der skal anvendes. Lønsatserne opdateres årligt i januar.

Der forudsættes en årsnorm på 1.554 arbejdstimer. Årsnormen er fastsat af regionens Center for Økonomi og er opgjort som antal arbejdstimer i alt (1.924) fratrukket ferie (222), helligdage (74) samt kurser og sygdom (74).

Når indholdet i budgetsagen medfører etablering af vagt, udbygning af eksisterende vagt eller dublering af eksisterende vagt, kan arbejdstiden/lønudgiften med fordel beregnes i fremmødeplanen. 

Er der tale om en opgave, der kan løses i dagtid uden vagtbelastning, skal arbejdstiden beregnes nedefra og op: Alle arbejdsprocesser beskrives for alle faggrupper. Tidsforbruget til de enkelte trin i arbejdsprocesserne fastsættes og multipliceres med det årlige antal gange arbejdsprocessen gennemføres. I skabelonen er oprettet et faneblad Fane3 "løn" som anvendes til specifikation af arbejdstiden. Der kan med fordel benyttes fanebladet ”Spec. Personale&drift til formålet”, så der skabes transparens for udgifterne. Der findes et eksempel på fremgangsmåden i faneblad ” EKS. spec. per&drift”.  Opgørelsen af normeringen/årsværk for de relevante faggrupper indtastes i faneblad Fane3 "løn", kolonne F.

Engangsudgifter/Etableringsudgifter
Hvis sagen medfører engangsudgifter eller etableringsudgifter angives dette i Fane5"Etablering". Det skal desuden angives om sagen medfører ombygning der skal udføres af Center for Ejendomme (CEJ), idet vi da skal bede regionen orientere CEJ herom. 

Øvrig drift eksklusiv medicin
Når indholdet i budgetsagen indebærer lønudgifter, bør der ansøges om personalerelaterede driftsudgifter. Det anbefales, at der generelt ansøges om 13.838kr. pr. årsværk (2022-pl), med mindre særlige forhold gør sig gældende. 

Derudover skal det beregnes, hvad udvidelsen medfører af andre udgifter til øvrig drift. Udgifterne skal som udgangspunkt beregnes nedefra og op: Hvilke konkrete driftsudgifter medfører udvidelsen? Som under løn opgøres delelementerne og multipliceret med antal gange udgiften udløses årligt. Hvis dette ikke vurderes muligt, kan driftsudgiften estimeres som en forholdsmæssig andel af den aktuelle afdelings variable driftsudgifter. 

Fra 2022 er budgetansvaret for udgifter til privat behandling decentraliseret. Hvis der søges om udvidelse der også vedrører udgifter til privat regi, skal der derfor tages stilling til hvor store udgifterne er og dette tilføjes øvrige drift.

I skabelonen er oprettet et faneblad Blad4 ”Øvrige Drift” som anvendes til ovennævnte specifikation af udgifterne. Der kan med fordel benyttes fanebladet ”Spec. Personale&drift til formålet”, så der skabes transparens for udgifterne. Totalen opsummeres i række 7 kolonne D. Totalen overføres automatisk til ”øvrig drift excl. medicin og særydelser” i  Fane1 " Overordnet skema". 
Tværgående ydelser 
Udgifter til træk på forskellige tværgående ydelser anføres i faneblad 6 ”tværgående ydelser”. I dette faneblad skal tjeklisten øverst altid udfyldes.

Boks 1: Diagnostiske/Parakliniske ydelser
Trækket på parakliniske ydelser, skal opgøres i forhold til den konkrete patientgruppe budgetsagen vedrører. Diagnostisk Center skal inddrages i vurderingen af om udvidelsen er marginal.  

Boks 2: Fysioterapiydelser
Medfører udvidelsen øgede udgifter til fysioterapi skal HOC inddrages.

Boks 3: Servicecenter ydelser
Trækket på Servicecentrets ydelser skal opgøres i forhold til den konkrete sag. Udgifter til Kost og forplejning, samt forbrug af sterilvarer skal noteres. Derudover skal der tages stilling til om der er andre udgifter. Hvis svaret er ”Ja”, skal SEC inddrages og vurdere hvilken betydning trækket har. 

Boks 4: Portørservice
Trækket af portørtransporter opgøres på henholdsvis Blegdamsvej matriklen og Glostrup matriklen.

Boks 6: Øvrige tværgående ydelser
Det skal vurderes, om udvidelsen belaster andre tværgående enheder. Det kan fx være, at udvidelsen belaster centerledelsen og stabsfunktioner i betydelig grad. Eller at sagen medfører et betydeligt træk på eksterne funktioner/virksomheder.

Boks 7: Andre virksomheder i Region Hovedstaden
Der skal vurderes, om udvidelsen belaster CEJ eller CIMT. Hvis svaret er ”Ja”, vil ØPA gå videre med budgetsag på området.

Medicin
Medicin bør angives med præparatnavn og udspecificeres i kroner, hvis muligt. Er det ikke muligt konkret at udspecificere præparaterne fordeles beløbet forholdsmæssigt efter ”de typiske” medicingrupper i den pågældende afdeling, som budgetsagen vedrører. Medicin vedrørende udenregionale borgere, udfyldes ved at angive andelen af øvrige regioner. Dernæst svares på, om de lever op til reglerne for særydelsesmedicin til udenregionale borgere. Den medicin, som indgives på hospitalet, er en del af taksten og kan ikke afregnes ved siden af. 

Der er i skabelonen oprettet faneblad Fane7 "Medicinudgifter", som skal anvendes til ovennævnte specifikation af udgifterne.

Aktivitet
For DRG fordeles aktivitet på egne og udenregionale borgere jf. faneblad Blad2 ”Aktivitet” i skabelon. Der anvendes indeværende års takster. Deles aktiviteten over mere end 1 år vil delårseffekten i det efterfølgende år opdateres med nye takster af Budgetkontoret.  

For DRG angives konkret DRG-gruppe, afdeling og sks-afdeling. Derudover udfyldes antallet af udskrivninger af Regionsborgere, Øvrige regioner – Højt Specialiseret Funktion (HSF) og Øvrige Regioner – Hoved- og Regionsfunktion (HR).

For indtægter for udenregionale borgere fordeles aktivitet på Øvrige regioner  – HSF og Øvrige Regioner – HR. Taksterne bliver beregnet ud fra en mark-up sats på afdelingsniveau. Der anvendes indeværende års takster. For indtægter for udenregionale borgere angives afdeling/klinik – nummer i tabellen, hvorefter indtægten bliver beregnet ud fra mark-up satser og DRG-grupper.

Leverancemål
[bookmark: _GoBack]Der skal tages stilling til hvilke leverancemål der er på sagen som udfyldes i fanebladet blad8 ”Leverencemål”. Leverancemålene skal kort beskrives, herunder anvendelse af bevillingen. Det kan bl.a. være etablering af ekstra leje, opnormering mv. Derudover skal der udfyldes hvordan det måles kvantitativt. Det kan f.eks. være antal patienter/operationer/ambulante besøg, overholdelse af patientrettigheder/kræftpakker. Der skal anføres baseline (uden budgettilførsel) og effekten (ved budgettilførsel). 

